CELEX: 62010CA0419
Language: hu
Date: 2012-04-26 00:00:00
Title: C-419/10. sz. ügy: A Bíróság (második tanács) 2012. április 26-i ítélete (a Bayerischer Verwaltungsgerichtshof (Németország) előzetes döntéshozatal iránti kérelme) — Wolfgang Hofmann kontra Freistaat Bayern (2006/126/EK irányelv — Vezetői engedélyek kölcsönös elismerése — Olyan személy részére másik tagállam által kiállított vezetői engedély érvényessége elismerésének valamely tagállam általi megtagadása, akinek a vezetői engedélyét ez utóbbi állam területén visszavonták)

16.6.2012   
            
            
               HU
            
            
               Az Európai Unió Hivatalos Lapja
            
            
               C 174/6
            
         A Bíróság (második tanács) 2012. április 26-i ítélete (a Bayerischer Verwaltungsgerichtshof (Németország) előzetes döntéshozatal iránti kérelme) — Wolfgang Hofmann kontra Freistaat Bayern
   (C-419/10. sz. ügy) (1)
   
   (2006/126/EK irányelv - Vezetői engedélyek kölcsönös elismerése - Olyan személy részére másik tagállam által kiállított vezetői engedély érvényessége elismerésének valamely tagállam általi megtagadása, akinek a vezetői engedélyét ez utóbbi állam területén visszavonták)
   2012/C 174/06
   Az eljárás nyelve: német
   
      A kérdést előterjesztő bíróság
   
   Bayerischer Verwaltungsgerichtshof
   
      Az alapeljárás felei
   
   
      Felperes: Wolfgang Hofmann
   
      Alperes: Freistaat Bayern
   
      Tárgy
   
   Előzetes döntéshozatal iránti kérelem — Bayerischer Verwaltungsgerichtshof — A vezetői engedélyekről szóló, 2006. december 20-i 2006/126/EK európai parlamenti és tanácsi irányelv (HL L 403., 18. o.) 2. cikke (1) bekezdésének és 11. cikke (4) bekezdésének értelmezése — A vezetői engedélyek kölcsönös elismerése — Olyan személy részére valamely tagállamban kiállított vezetői engedély érvényessége elismerésének más tagállam általi megtagadása, akinek a vezetői engedélyét ez utóbbi tagállam területén visszavonták
   
      Rendelkező rész
   
   A vezetői engedélyekről szóló, 2006. december 20-i 2006/126/EK irányelv (átdolgozott szöveg) 2. cikkének (1) bekezdését és 11. cikke (4) bekezdésének második albekezdését úgy kell értelmezni, hogy ezzel ellentétes az, hogy egy tagállam — noha a vezetői engedélyt kiállító tagállamban lévő szokásos tartózkodási hely követelménye teljesült — megtagadja az egy másik tagállam által kiállított vezetői engedély jogosultjával szemben előírt, új engedély kérelmezésére vonatkozó tilalmi időszakon kívül e másik tagállam által kiállított vezetői engedély érvényességének elismerését, ha a szóban forgó engedély jogosultjával szemben az első tagállam területén a korábbi vezetői engedély visszavonását rendelték el.
   
      (1)  HL C 301., 2010.11.6.